Rakovina (album)

Rakovina je druhý album Karla Kryla. Je zároveň prvým albumom, ktorý vydal v exile.

 Vznik piesní 
Piesne pre album písal Karel Kryl v rokoch 1968-1969. Väčšina ich vznikla ešte v Česko-Slovensku. Piesne sú odrazom atmosféry po udalostiach v auguste 1968. Na jar 1969 nahral niektoré z nich v ostravskom rozhlasovom štúdiu spolu s piesňami, ktoré vyšli na albume Bratříčku, zavírej vrátka (tieto nepoužité nahrávky boli prvýkrát vydané v novembri 2009). 
V septembri 1969 zostal Kryl v Nemecku. V októbri potom nahral v štúdiu Rádia Slobodná Európa nové nahrávky zmienených piesní. K nim pridal ešte pieseň Divný kníže, ktorú napísal už vo svojom exile.

 Zoznam piesní 
 „Rakovina“
 „Marat ve vaně“
 „Tak jenom pojistit“
 „Hle, jak se perou“
 „Co řeknou“
 „Pochod Gustapa“
 „Habet“
 „Bílá hora“
 „Divný kníže“
 „Tak vás tu máme, bratři“

 Vydanie albumu 
Album bol vydaný v roku 1969, Kryl si vydanie financoval sám. Bolo vyhotovených 1000 kusov z ktorých bolo 400 kusov určených pre Česko-Slovensko.Karel Kryl hovorí o pašovaní jeho LP platní vo falošných obaloch do vtedajšieho Československa.

 Obal 
Na obale albumu bola kresba Ivana Steigera, cez ktorú bolo červenou farbou napísané meno interpreta a nad ním titul albumu  Predná strana obalu na oficiálnych stránkach Karla Kryla. Na zadnej strane obalu neboli vypísané jednotlivé piesne, ale namiesto toho tu bola faksimile Krylovho listu poslucháčom Zadná strana obalu na oficiálnych stránkách Karla Kryla.

Do Česko-Slovenska se album dovážal s falošnými obalmi a etiketami. Vyzeral ako platňa s klasickou hudbou pod názvom Klassiker modern frisiert (Klasici moderne učesaní)  Obrázky falošných obalov.

 Prvé česko-slovenské vydanie 
Prvé vydanie v Česko-Slovensku v roku 1990 sprevádzala istá nejasnosť. Na obale bolo uvedené, že štúdio v ktorom bol album nahratý už neexistuje a že sa stratil aj pôvodný master nahrávky. Oproti tomu však stojí fakt, že archív Rádia Slobodná Európa je plne k dispozícii. Firma Bonton odmietla Krylovu ponuku na znovunahratie piesní a materiál pre prvé česko-slovenské vydanie získala z gramofónovej platne z niektorého predošlého vydania. Album tak vyšiel v jeho autentickej podobe.

 Vydanie 
 1969 - LP (Primaphon, NSR)
 1969 - LP (Caston, NSR)
 1980 - LP (Šafrán 78, Švédsko)
 1984 - MC (Šafrán 78, Švédsko) - spolu s albumom Bratříčku, zavírej vrátka
 1990 - LP, CD (Bonton, Česko-Slovensko)
 1991 - MC (Bonton, Česko-Slovensko) 
 2003 - CD (Sony Music/Bonton, Česko)

 Využitie titulnej piesne 
Začiatok titulnej piesne Karel Kryl používal ako znelku svojich hudobných programov na Rádiu Slobodná Európa.

 Referencie 

 Zdroje 
 Michal Huvar: Kryl, Print-Typia a Carpe diem, Brno a Brumovice 1999, ISBN 80-902703-1-X a ISBN 80-902354-8-4


Kategória:Albumy Karla Kryla
Kategória:Hudobné albumy z 1969